O ne o ka kgobega marapo fa o ne o batla go godisa sethunya sa orchid mme o tshwenngwa ke gore se ka nna sa swaba. Fa mongwe yo e leng setswerere mo go jaleng sethunya sa orchid a ne a ka tla mme a go neela dikakantsho tse di molemo a bo a bua a tlhomamisegile a re, “O tla atlega fa o se jala ka tsela eno,” ruri o ne o tla wela makgwafo! Jehofa Molaodi yo Mogolo wa tsela e batho ba leng ka yone o re neela kgakololo ka ditsela tse di molemo tsa go godisa bana. A re: “Thapisa mosimane ka tsela e e mo tshwanetseng; le fa a tsofala ga a na go e fapoga.” (Diane 22:6) Fa o thapisa bana go ya ka kgakololo ya Baebele o tla nna le boitumelo jwa go bona bana ba gago ba gola go nna bagolo ba ba nang le maikarabelo, ba ba akanyetsang batho ba bangwe le ba ba kgonang go itse se se siameng le se se phoso. Mme ba tla ratwa ke batho mme se se botlhokwa le go feta, ba tla ratwa ke Jehofa Rraarona yo o kwa legodimong.